Derfor elsker mediene å frykte voldelige dataspill - Gamer.no
Publisert 26. mai 2016 kl. 10:05
1: Fra sjokkrock til dataspill
2: Mediene holder debatten i live
Dataspill ble aldri det samme igjen etter Doom.
– Jeg har alltid lurt på hvorfor vi ikke snakker mer om farene ved dataspillavhengighet i stedet for det voldelige innholdet, sier Doom-utvikler Dave Taylor til Gamer.no.
Fredrik Johansson/Doom Wikia
Dooms potente blandingen av vold, rollespill, religiøse symboler og rock 'n' roll gjorde at det ble anklaget for å gjøre unge til massemordere.
id Software/«Radius»/Doom Wikia
I Death Race fra 1976 fikk man poeng for å kjøre over troll – som var til forveksling like mennesker. Ikke rart det ble oppstyr.
Hva har Grand Theft Auto Vs Trevor til felles med Doomguy og bøkene til Johan Wolfgang von Goethe? Jo, de har alle fått skylden for vold og tragedier i det virkelige liv.
Forskerne bak flere klassiske effektstudier forventet å finne at voldelig medieinnhold kunne få unge til å begå kriminelle handlinger. Selv ikke med stadig mer realistiske former for underholdning har man klart å finne klare beviser for det.
Da to britiske tiåringer drepte et to år gammelt barn i 1993, fikk skrekkfilmen Child's Play 3 skylden og England fikk strengere regler for utleievideo. Problemet var bare at guttene aldri hadde sett filmen.